CONTRACT DE MANDAT

**CAPITOLUL I**

Părţile contractante

**Art. 1. -** Între Ministerul (Consiliul local sau judeţean) ........ în calitate de reprezentant al statului român, ca acţionar (asociat) la Societatea Comercială ........., cu sediul în ......, str. ...., nr. ....., judeţ/sector ......., în calitate de mandant, şi ........ salariat (reprezentant) al Ministerului (Consiliului local sau judeţean) ......., la Departamentul/Direcţia .........., cu domiciliul în ........., str. ......, nr. ....., bl. ......, ap. ....., judeţ/sector ......, posesorul B.I. seria ....... nr. ........., eliberat de ......., în calitate de mandatar, s-a încheiat prezentul contract de mandat.

**CAPITOLUL II**

Condiţiile mandatului

**Art. 2. -** În temeiul Legii nr. 31/1990 privind societăţile comerciale, cu modificările ulterioare, Ministerul (Consiliul local sau judeţean) ..........., în calitatea sa de reprezentant al statului ca acţionar (asociat) la societăţile comerciale cu capital parţial sau integral de stat din ramurile economice din aria de activitate a Ministerului (Consiliului local sau judeţean), acordă toate împuternicirile persoanei mandatate pentru încheierea de acte juridice ce rezultă din calitatea Ministerului (Consiliului local sau judeţean) ....... de reprezentant al statului ca acţionar (asociat), iar mandatarul îşi asumă obligaţia încheierii actelor în numele mandantului, îndeplinind toate condiţiile prevăzute de lege pentru a avea această calitate.

**CAPITOLUL III**

Obiectul contractului

**Art. 3. -** Mandantul împuterniceşte pe mandatar în limitele stabilite prin prezentul contract să reprezinte interesele capitalului de stat în Societatea Comercială ........... .

**Art. 4. -** Actele făcute de către mandatar, în limitele puterilor primite, sunt opozabile terţilor.

**CAPITOLUL IV**

Termenul contractului

**Art. 5. -** Prezentul contract se încheie pe termen de ..............

**CAPITOLUL V**

A. Obligaţiile părţilor contractante - obligaţiile mandatarului

**Art. 6. -** În perioada în care capitalul societăţii comerciale este integral sau parţial de stat, mandatarul îndeplineşte alături de ceilalţi reprezentanţi ai statului obligaţiile adunării generale a acţionarilor (asociaţilor), stabilite prin legislaţia în vigoare şi statutul societăţii.

**Art. 7. -** Mandatarul, în exercitarea atribuţiilor ce îi revin conform legislaţiei în vigoare, are obligaţia ca, ori de câte ori constată situaţii de natură să prejudicieze activitatea economico-financiară a unităţii, să anunţe şi să propună mandantului modul de rezolvare a acestora într-un termen stabilit.

**Art. 8. -** Mandatarul se obligă să îndeplinească mandatul pe toată durată contractului şi răspunde faţă de mandant pentru neaducerea la îndeplinire a prevederilor art. 7.

B. Obligaţiile mandantului

**Art. 9. -** Mandantul va asigura mandatarului sprijinul solicitat în situaţiile prevăzute la art. 7. Totodată, mandantul se obligă să instruiască mandatarul pentru asigurarea corelării intereselor societăţii comerciale cu interesele generale ale capitalului de stat.

**CAPITOLUL VI**

Modificarea contractului

**Art. 10. -** Prezentul contract se poate modifica la iniţiativa uneia dintre părţi cu acordul ambelor părţi.

**CAPITOLUL VII**

Încetarea contractului

**Art. 11. -** Mandatul se stinge prin:

- expirarea termenului;

- imposibilitatea fortuită de executare;

- revocarea mandatarului;

- renunţarea mandatarului;

- moartea mandatarului;

- punerea sub interdicţie judecătorească a mandatarului;

- aplicarea prevederilor art. 39 din Legea nr. 58/1991.

Renunţarea se va face prin notificare şi restituirea de către mandatar a contractului.

Restituirea contractului se va face şi în caz de revocare a mandatului.

Numirea unui nou mandatar echivalează cu revocarea mandatului, de la data notificării.

**CAPITOLUL VIII**

Dispoziţii finale

**Art. 12. -** Clauzele prezentului contract nu se pot completa cu dispoziţii contrare celor privitoare la mandat din Codul civil şi Codul comercial.

Prezentul contract intră în vigoare la data semnării.

MINISTRUL (CONSILIUL LOCAL SAU JUDEŢEAN),

Mandatar,